               EUROOPAN KOMISSIO
            Bryssel 12.1.2018
            COM(2018) 31 final
            2018/0011(NLE)
            Ehdotus
            NEUVOSTON PÄÄTÖS
            huumausainetoimikunnan 61. istunnossa Euroopan unionin puolesta otettavasta kannasta, joka koskee aineiden listaamista vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan vuoden 1971 yleissopimuksen mukaisesti

               PERUSTELUT

               1.EHDOTUKSEN SISÄLTÖ

               Tämä ehdotus koskee päätöstä, jolla vahvistetaan huumausainetoimikunnan 61. istunnossa unionin puolesta otettava kanta, joka koskee aineiden listaamista YK:n vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan YK:n vuoden 1971 yleissopimuksen mukaisesti.

               2.EHDOTUKSEN TAUSTA

               2.1.YK:n vuoden 1961 huumausaineyleissopimus, sellaisena kuin se on muutettuna vuoden 1972 pöytäkirjalla, ja psykotrooppisia aineita koskeva YK:n vuoden 1971 yleissopimus

               Yhdistyneiden kansakuntien (YK) vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, jäljempänä ’huumausaineyleissopimus’
                  1
               , tarkoituksena on torjua huumausaineiden väärinkäyttöä koordinoidulla kansainvälisellä toiminnalla. Sen yhteydessä toteutetaan kahdenlaisia toimia ja valvontaa. Ensinnäkin sillä pyritään rajoittamaan huumausaineiden hallussapito, käyttö, kauppa, jakelu, tuonti, vienti, valmistus ja tuotanto ainoastaan lääketieteellisiin ja tieteellisiin tarkoituksiin. Toiseksi sillä torjutaan huumekauppaa kansainvälisen yhteistyön avulla huumekauppiaiden toiminnan estämiseksi ja hillitsemiseksi.

               Psykotrooppisista aineista vuonna 1971 tehdyllä YK:n yleissopimuksella
                  2
               , jäljempänä ’psykotrooppisia aineita koskeva yleissopimus’, perustettiin kansainvälinen psykotrooppisten aineiden valvontajärjestelmä. Sillä monipuolistettiin ja laajennettiin järjestelmän piiriin kuuluvien huumausaineiden joukkoa ja otettiin käyttöön useita synteettisiä huumausaineita koskevat valvontatoimet toisaalta niiden väärinkäyttömahdollisuuksien ja toisaalta niiden lääkinnällisen arvon perusteella.

               Kaikki EU:n jäsenvaltiot ovat huumausaineyleissopimuksen ja psykotrooppisia aineita koskevan yleissopimuksen osapuolia. Unioni ei ole kummankaan yleissopimuksen osapuoli.

               2.2.Huumausainetoimikunta

               Huumausainetoimikunta (CND) on YK:n talous- ja sosiaalineuvoston (Ecosoc) alainen elin, jonka tehtävät ja toimivaltuudet on vahvistettu muun muassa huumausaineyleissopimuksessa ja psykotrooppisia aineita koskevassa yleissopimuksessa. Toimikuntaan kuuluu 53 YK:n jäsenvaltiota, jotka Ecosoc on valinnut. Tällä hetkellä huumausainetoimikunnassa on 12 EU:n jäsenvaltiota, joilla on äänioikeus.
                  3
                Unioni osallistuu huumausainetoimikunnan työskentelyyn tarkkailijana.

               2.3.Suunniteltu huumausainetoimikunnan säädös

               Huumausainetoimikunta tarkistaa säännöllisesti ainelistoja, jotka on liitetty huumausaineyleissopimukseen ja psykotrooppisia aineita koskevaan yleissopimukseen. Tarkistukset perustuvat suosituksiin, jotka Maailman terveysjärjestö (WHO) antaa huumeriippuvuutta tutkivan asiantuntijakomiteansa lausuntojen perusteella.

               WHO antoi 8. joulukuuta 2017 YK:n pääsihteerille suosituksen
                  4
               , jonka mukaan yleissopimusten listoihin olisi lisättävä 12 uutta ainetta.

               Huumausainetoimikunnan 61. kokous järjestetään Wienissä 12.–16. maaliskuuta 2018, ja se antaa päätökset näiden 12 aineen listaamisesta huumausaineyleissopimuksen ja psykotrooppisia aineita koskevan yleissopimuksen mukaisesti.

               3.UNIONIN PUOLESTA OTETTAVA KANTA

               Huumausaineyleissopimuksen ja psykotrooppisia aineita koskevan yleissopimuksen listoihin tehtävät muutokset vaikuttavat suoraan unionin lainsäädännön soveltamisalaan huumausaineiden valvonnan alalla kaikissa jäsenvaltioissa. Laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta 25 päivänä lokakuuta 2004 tehdyn neuvoston puitepäätöksen 2004/757/YOS
                  5
                1 artiklan mukaan ”huumausaineilla” tarkoitetaan joko huumausaineyleissopimuksen tai psykotrooppisia aineita koskevan yleissopimuksen soveltamisalaan kuuluvia aineita. Neuvoston puitepäätöstä 2004/757/YOS sovelletaan näin ollen aineisiin, jotka sisältyvät huumausaineyleissopimuksen ja psykotrooppisia aineita koskevan yleissopimuksen listoihin. Näin kaikki kyseisten yleissopimusten listoihin tehtävät muutokset vaikuttavat suoraan EU:n yhteisiin sääntöihin ja muuttavat niiden soveltamisalaa Euroopan unionin toiminnasta tehdyn sopimuksen, jäljempänä ’SEUT-sopimus’, 3 artiklan 2 kohdassa tarkoitetulla tavalla. Tähän ei vaikuta se, onko kyseiset aineet jo saatettu valvontatoimien piiriin EU:ssa neuvoston päätöksen 2005/387/YOS nojalla.

               Niistä 12 aineesta, joiden lisäämistä listoihin WHO suositteli, vain kaksi ainetta, akryloyylifentanyyli (akryylifentanyyli)
                  6
                ja furanyylifentanyyli
                  7
               , kuuluvat ennestään valvontatoimenpiteiden piiriin EU:n tasolla. Euroopan huumausaineiden ja niiden väärinkäytön seurantakeskus (EMCDDA) on laatinut uusia psykoaktiivisia aineita koskevasta tietojenvaihdosta, riskienarvioinnista ja valvonnasta tehdyn neuvoston päätöksen 2005/387/YOS
                  8
                6 artiklan 2, 3 ja 4 kohdan mukaisesti riskienarviointiraportin, jonka perusteella komissio esitti 15. joulukuuta 2017 ehdotukset seitsemän uuden psykoaktiivisen aineen saattamisesta EU:n laajuisten valvontatoimenpiteiden piiriin
                  9
               . Nämä aineet ovat karfentaniili, 4-fluoroisobutyryylifentanyyli (4-FIBF, pFIBF), tetrahydrofuranyylifentanyyli (THF-F), AB-CHMINACA, ADB-CHMINACA, CUMYL-4CN-BINACA ja 5F-MDMB-PINACA (5F-ADB), joista viiden aineen (ks. alleviivatut aineet) osalta ehdotetaan myös kansainvälistä listaamista. Jäljelle jäävien viiden aineen osalta ei ole toistaiseksi harkittu EU:n laajuisia valvontatoimenpiteitä.

               Jäsenvaltioiden on valmistauduttava huumausainetoimikunnan kokoukseen, jossa on tarkoitus päättää aineiden listaamisesta, muodostamalla asiaa koskeva yhteinen kanta neuvostossa. Koska unioni toimii huumausainetoimikunnassa vain tarkkailijana rajoitetuin valtuuksin, huumausainetoimikunnan jäseninä tällä hetkellä olevien jäsenvaltioiden olisi esitettävä yhteinen kanta yhdessä unionin etujen mukaisesti. Unioni ei ole huumausaineyleissopimuksen eikä psykotrooppisia aineita koskevan yleissopimuksen osapuoli eikä sillä ole äänioikeutta huumausainetoimikunnassa.

               Tämän vuoksi komissio esittää ehdotuksen huumausainetoimikunnan 61. istunnossa Euroopan unionin puolesta otettavasta yhteisestä kannasta, joka koskee aineiden listaamista huumausaineyleissopimuksen ja psykotrooppisia aineita koskevan yleissopimuksen mukaisesti. Komissio esittää tällaisen EU:n yhteistä kantaa koskevan päätösluonnoksen nyt toista kertaa. Ensimmäinen esitettiin maaliskuussa 2017 pidettyä huumausainetoimikunnan kokousta varten.
                  10
                Neuvosto hyväksyi tuolloin yhteisen kannan
                  11
               , minkä myötä EU:n oli mahdollista esiintyä yhtenä rintamana huumausainetoimikunnan maaliskuun 2017 kokouksessa, jossa käsiteltiin kansainvälistä listaamista. Huumausainetoimikuntaan kuuluvat jäsenvaltiot äänestivät hyväksytyn yhteisen kannan mukaisesti listaamisen puolesta.

               4.OIKEUSPERUSTA

               4.1.Menettelyllinen oikeusperusta

               SEUT-sopimuksen 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli. Huumausainetoimikunta on kyseisessä artiklassa tarkoitettu ”sopimuksella perustettu elin”, koska se on elin, jolle on osoitettu erityisiä tehtäviä huumausaineyleissopimuksessa ja psykotrooppisia aineita koskevassa yleissopimuksessa.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa.”
                  12

               Huumausainetoimikunnan päätökset aineiden listaamisesta yleissopimusten mukaisesti ovat SEUT-sopimuksen 218 artiklan 9 kohdassa tarkoitettuja ”säädöksiä, joilla on oikeusvaikutuksia”. Huumausaineyleissopimuksen ja psykotrooppisia aineita koskevan yleissopimuksen mukaan huumausainetoimikunnan päätökset tulevat sitoviksi ilman eri toimenpiteitä, paitsi jos jokin osapuoli on asetetussa määräajassa toimittanut päätöksen Ecosocille uudelleentarkasteltavaksi
                  13
               . Asiaa koskevat Ecosocin päätökset ovat lopullisia. Aineiden listaamista koskevilla huumausainetoimikunnan päätöksillä on oikeusvaikutuksia myös EU:n oikeusjärjestelmään unionin lainsäädännön eli neuvoston puitepäätöksen 2004/757/YOS nojalla. Huumausaineyleissopimuksen ja psykotrooppisia aineita koskevan yleissopimuksen listoihin tehtävät muutokset vaikuttavat suoraan tämän unionin säädöksen soveltamisalaan.

               4.2.Aineellinen oikeusperusta

               Suunnitellun säädöksen pääasiallinen tarkoitus ja sisältö liittyvät laittomaan huumausainekauppaan.

               Sen vuoksi ehdotetun päätöksen aineellinen oikeusperusta on SEUT-sopimuksen 83 artiklan 1 kohta. Siinä määritellään laiton huumausainekauppa rikokseksi, joka on luonteeltaan rajatylittävää, ja annetaan Euroopan parlamentille ja neuvostolle valtuudet säätää rikosten ja seuraamusten määrittelyä koskevista vähimmäissäännöistä tällä alalla.

               4.3.Eriytetty yhdentyminen

               Yhdistynyt kuningaskunta on ilmoittanut perussopimuksiin liitetyssä, siirtymämääräyksistä tehdyssä pöytäkirjassa N:o 36 olevan 10 artiklan 4 kohdan mukaisesti, ettei se hyväksy komission ja Euroopan unionin tuomioistuimen toimivaltaa sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa. Tämän seurauksena neuvoston puitepäätöstä 2004/757/YOS ja neuvoston päätöstä 2005/387/YOS lakattiin soveltamasta Yhdistyneeseen kuningaskuntaan 1. joulukuuta 2014.
                  14

               Koska aineiden listaamista koskevat huumausainetoimikunnan päätökset eivät vaikuta niihin laitonta huumausainekauppaa koskeviin yhteisiin sääntöihin, jotka velvoittavat Yhdistynyttä kuningaskuntaa, Yhdistynyt kuningaskunta ei osallistu unionin puolesta otettavan kannan vahvistamista koskevan neuvoston päätöksen antamiseen silloin kun tällaisia aineiden listaamista koskevia päätöksiä annetaan.

               4.4.Päätelmät

               Tämän ehdotuksen oikeusperusta on SEUT-sopimuksen 83 artiklan 1 kohta yhdessä sen 218 artiklan 9 kohdan kanssa.

               2018/0011 (NLE)

               Ehdotus

               NEUVOSTON PÄÄTÖS

               huumausainetoimikunnan 61. istunnossa Euroopan unionin puolesta otettavasta kannasta, joka koskee aineiden listaamista vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan vuoden 1971 yleissopimuksen mukaisesti

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 83 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Vuonna 1961 tehty Yhdistyneiden kansakuntien (YK) huumausaineyleissopimus, sellaisena kuin se on muutettuna vuoden 1972 pöytäkirjalla, jäljempänä ’huumausaineyleissopimus’
                  15
               , tuli voimaan 8 päivänä elokuuta 1975.

               (2)Huumausaineyleissopimuksen 3 artiklan nojalla huumausainetoimikunta voi päättää aineiden lisäämisestä kyseisen yleissopimuksen listoihin. Huumausainetoimikunta voi tehdä listoihin muutoksia vain Maailman terveysjärjestön, jäljempänä ’WHO’, suosituksen perusteella, mutta se voi myös päättää, että WHO:n suosittamia muutoksia ei tehdä.

               (3)Psykotrooppisista aineista vuonna 1971 tehty YK:n yleissopimus
                  16
               , jäljempänä ’psykotrooppisia aineita koskeva yleissopimus’, tuli voimaan 16 päivänä elokuuta 1976.

               (4)Psykotrooppisia aineita koskevan yleissopimuksen 2 artiklan nojalla huumausainetoimikunta voi WHO:n suosituksen perusteella päättää sekä aineiden lisäämisestä kyseisen yleissopimuksen listoihin että niiden poistamisesta. Huumausainetoimikunnalla on laaja harkintavalta ottaa huomioon taloudellisia, sosiaalisia, oikeudellisia, hallinnollisia ja muita tekijöitä, mutta se ei saa toimia mielivaltaisesti.

               (5)Kummankin yleissopimuksen listoihin tehtävät muutokset vaikuttavat suoraan unionin lainsäädännön soveltamisalaan huumausaineiden valvonnan alalla. Neuvoston puitepäätöstä 2004/757/YOS
                  17
                sovelletaan aineisiin, jotka sisältyvät huumausaineyleissopimuksen ja psykotrooppisia aineita koskevan yleissopimuksen listoihin. Näin ollen kaikki näiden yleissopimusten listoihin tehtävät muutokset vaikuttavat suoraan unionin yhteisiin sääntöihin ja muuttavat niiden soveltamisalaa Euroopan unionin toiminnasta tehdyn sopimuksen, jäljempänä ’SEUT-sopimus’, 3 artiklan 2 kohdassa tarkoitetulla tavalla.

               (6)Huumausainetoimikunnan on määrä hyväksyä Wienissä 12–16 päivänä maaliskuuta 2018 pidettävässä 61. istunnossaan päätöksiä, jotka koskevat 12 uuden aineen lisäämistä yleissopimusten listoihin.

               (7)Unioni ei ole näiden YK:n yleissopimusten osapuoli. Sillä on tarkkailijan asema huumausainetoimikunnassa, johon kuuluu tällä hetkellä 12 äänioikeutettua unionin jäsenvaltiota. Sen vuoksi neuvoston on valtuutettava nämä jäsenvaltiot esittämään unionin kanta, joka koskee aineiden listaamista huumausaineyleissopimuksen ja psykotrooppisia aineita koskevan yleissopimuksen mukaisesti, koska päätökset uusien aineiden lisäämisestä yleissopimusten listoihin kuuluvat unionin yksinomaisen toimivallan piiriin.

               (8)WHO antoi 8 päivänä joulukuuta 2017 YK:n pääsihteerille suosituksen, joka koski yhden uuden aineen lisäämistä huumausaineyleissopimuksen listoihin I ja IV, viiden uuden aineen lisäämistä huumausaineyleissopimuksen listaan I ja kuuden uuden aineen lisäämistä psykotrooppisia aineita koskevan yleissopimuksen listaan II.
                  18

               (9)Huumeriippuvuutta käsittelevän WHO:n asiantuntijakomitean, jäljempänä ’asiantuntijakomitea’, arvion mukaan karfentaniili (metyyli-1-(2-fenyylietyyli)-4-[fenyyli(propanoyyli)amino]piperidiini-4-karboksylaatti) on synteettinen opioidi, jota pidetään yhtenä voimakkaimmista tunnetuista opioideista. Karfentaniili on valvottu yhdiste 16 jäsenvaltiossa, ja sitä käytetään pääasiassa suurten eläinten rauhoittavana lääkkeenä. Karfentaniilia ei ole tarkoitettu käytettäväksi ihmisten hoidossa. Karfentaniilille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että karfentaniili lisätään huumausaineyleissopimuksen listoihin I ja IV.

               (10)Karfentaniili on Euroopan huumausaineiden ja niiden väärinkäytön seurantakeskuksen valvonnassa, koska se on neuvoston päätöksessä 2005/387/YOS
                  19
                tarkoitettu uusi psykoaktiivinen aine. Seitsemän jäsenvaltiota on raportoinut karfentaniilin takavarikoista. Sitä myydään avoimesti markkinoilla sekä sekoitettuna heroiiniin ja muihin opioideihin. Se on liitetty vakaviin haittatapahtumiin, ja sitä on havaittu unionissa ainakin 60 kuolemantapauksen yhteydessä. Euroopan huumausaineiden ja niiden väärinkäytön seurantakeskus on laatinut karfentaniilia koskevan riskienarvioinnin. Komissio ehdotti 15 päivänä joulukuuta 2017 karfentaniilin saattamista valvontatoimenpiteiden piiriin neuvoston päätöksen 2005/387/YOS nojalla.
                  20

               (11)Sen vuoksi jäsenvaltioiden olisi otettava kanta, jonka mukaan karfentaniili lisätään huumausaineyleissopimuksen listoihin I ja IV.

               (12)Asiantuntijakomitean arvion mukaan okfentaniili (N-(2-fluorofenyyli)-2-metoksi-N-[1-(2-fenyylietyyli)piperidin-4-yyli]asetamidi) on yhdiste, joka on rakenteeltaan samankaltainen kuin huumaava kipulääke fentanyyli. Okfentaniilia ei ole missään maassa hyväksytty lääketieteelliseen käyttöön. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että okfentaniili lisätään huumausaineyleissopimuksen listaan I.

               (13)Okfentaniili on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. Okfentaniilia on havaittu 12 jäsenvaltiossa. Sitä myydään avoimesti markkinoilla sekä heroiinina myytävissä annoksissa. Se on liitetty vakaviin haittatapahtumiin, myös kuolemantapauksiin, ja siitä on annettu kaksi kansanterveyttä koskevaa varoitusta unionin ennakkovaroitusjärjestelmässä.

               (14)Sen vuoksi jäsenvaltioiden olisi otettava kanta, jonka mukaan okfentaniili lisätään huumausaineyleissopimuksen listaan I.

               (15)Asiantuntijakomitean arvion mukaan furanyylifentanyyli (Fu-F; N-fenyyli-N-[1-(2-fenyylietyyli)piperidin-4-yyli]-furaani-2-karboksamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. Se on fentanyylin johdannainen, jolla on kaksi erityisominaisuutta: a) sillä on suuri rasvaliukoisuus, joka mahdollistaa sen nopean imeytymisen yleiseen verenkiertoon, ja b) se sitoutuu μ-opioidireseptoreihin merkittävästi suuremmalla affiniteetilla kuin morfiini. Näiden ominaisuuksien vuoksi furanyylifentanyylillä on erittäin riskialtis farmakologinen profiili. Aineen käytöstä johtuvat kuolemantapaukset ovat viime vuosina lisääntyneet. Furanyylifentanyylille ei ole tiedossa lääkinnällisiä käyttötarkoituksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että furanyylifentanyyli lisätään huumausaineyleissopimuksen listaan I.

               (16)Furanyylifentanyyli on jo saatettu unionin tasolla valvontatoimenpiteiden piiriin päätöksen 2005/387/YOS nojalla.
                  21

               (17)Sen vuoksi jäsenvaltioiden olisi otettava kanta, jonka mukaan furanyylifentanyyli lisätään huumausaineyleissopimuksen listaan I.

               (18)Asiantuntijakomitean arvion mukaan akryloyylifentanyyli (akryylifentanyyli; N-(1-fenetyylipiperidin-4-yyli)-N-fenyyliakryyliamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. Akryloyylifentanyyliä käytetään ja väärinkäytetään muihin kuin lääketieteellisiin tarkoituksiin samoissa puitteissa ja samojen vaikutusten aikaansaamiseksi kuin muita opioideja. Akryloyylifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että akryloyylifentanyyli lisätään huumausaineyleissopimuksen listaan I.

               (19)Akryloyylifentanyyli on jo saatettu unionin tasolla valvontatoimenpiteiden piiriin päätöksen 2005/387/YOS nojalla.
                  22

               (20)Sen vuoksi jäsenvaltioiden olisi otettava kanta, jonka mukaan akryloyylifentanyyli lisätään huumausaineyleissopimuksen listaan I.

               (21)Asiantuntijakomitean arvion mukaan 4-fluoroisobutyyrifentanyyli (4F-iBF, 4-FIBF, pFIBF; N-(4-fluorofenyyli)-N-(1-(fenetyylipiperidin-4-yyli)isobutyramidi) on synteettinen opioidi. 4-fluoroisobutyyrifentanyyli on uusimpia fentanyylin johdannaisia, ja sitä myydään ja käytetään samaan tapaan kuin muita laillisia ja laittomia opioideja. Tällä hetkellä on olemassa näyttöä siitä, että 4-fluoroisobutyyrifentanyyli aiheuttaa samankaltaisia kansanterveydellisiä riskejä kuin sitä edeltäneet fentanyylin johdannaiset. 4-fluoroisobutyyrifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että 4-fluoroisobutyyrifentanyyli lisätään huumausaineyleissopimuksen listaan I.

               (22)4-fluoroisobutyyrifentanyyli on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. 4-fluoroisobutyyrifentanyyliä on takavarikoitu neljässä jäsenvaltiossa. Sitä myydään markkinoilla avoimesti. Se on liitetty vakaviin haittatapahtumiin, ja sitä on havaittu ainakin 16 kuolemantapauksen yhteydessä. Euroopan huumausaineiden ja niiden väärinkäytön seurantakeskus on laatinut 4-fluoroisobutyyrifentanyyliä koskevan riskienarvioinnin. Komissio ehdotti 15 päivänä joulukuuta 2017 4-fluoroisobutyyrifentanyylin saattamista valvontatoimenpiteiden piiriin päätöksen 2005/387/YOS nojalla.
                  23

               (23)Sen vuoksi unionin jäsenvaltioiden olisi otettava kanta, jonka mukaan 4-fluoroisobutyyrifentanyyli lisätään huumausaineyleissopimuksen listaan I.

               (24)Asiantuntijakomitean arvion mukaan tetrahydrofuranyylifentanyyli (THF-F; N-fenyyli-N-[1-(2-fenyylietyyli)piperidin-4-yyli]tetrahydrofuraani-2-karboksamidi) on synteettinen opioidi. Tähän mennessä in vitro -tutkimuksista kerätyt tiedot ja toksikologiset löydökset sekä käyttötavat osoittavat, että tetrahydrofuranyylifentanyyli on todennäköisesti ihmisen osalta huumaava kipulääke, johon liittyy samanlainen väärinkäyttöriski ja jolla on samanlaisia riippuvuutta aiheuttavia ominaisuuksia kuin fentanyylillä ja muilla laittomilla opioideilla. Tetrahydrofuranyylifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että tetrahydrofuranyylifentanyyli lisätään huumausaineyleissopimuksen listaan I.

               (25)Tetrahydrofuranyylifentanyyli on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. Tetrahydrofuranyylifentanyyliä on takavarikoitu yhdessä jäsenvaltiossa. Sitä myydään markkinoilla avoimesti. Se on liitetty vakaviin haittatapahtumiin, ja sitä on havaittu ainakin 14 kuolemantapauksen yhteydessä. Euroopan huumausaineiden ja niiden väärinkäytön seurantakeskus on laatinut tetrahydrofuranyylifentanyyliä koskevan riskienarvioinnin. Komissio ehdotti 15 päivänä joulukuuta 2017 tetrahydrofuranyylifentanyylin saattamista valvontatoimenpiteiden piiriin päätöksen 2005/387/YOS nojalla.
                  24

               (26)Sen vuoksi jäsenvaltioiden olisi otettava kanta, jonka mukaan tetrahydrofuranyylifentanyyli (THF-F) lisätään huumausaineyleissopimuksen listaan I.

               (27)Asiantuntijakomitean arvion mukaan 4-fluoroamfetamiini (4-FA; 1-(4-fluorofenyyli)propan-2-amiini) on fenetyyliamiini. Sen osalta suoritettiin kriittinen tarkastelu jo marraskuussa 2015 pidetyssä huumeriippuvuutta käsittelevän WHO:n asiantuntijakomitean 37. kokouksessa. Komitea suositteli tuolloin, että 4-fluoroamfetamiinia ei aseteta kansainväliseen valvontaan, koska tiedot sen aiheuttamasta riippuvuudesta, sen väärinkäytöstä ja riskeistä kansanterveydelle olivat riittämättömiä, mutta että aineen tarkkailua jatketaan. Suurin osa kerätyistä uusista tiedoista on peräisin Euroopasta, ja niiden mukaan aineen käyttö ja suosio ovat lisääntyneet samoin kuin ilmoitukset vakavista huumausaineisiin liittyvistä haittavaikutuksista, kuten vakavasta sydämeen ja verisuoniin vaikuttavasta myrkyllisyydestä. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että 4-fluoroamfetamiini lisätään psykotrooppisia aineita koskevan yleissopimuksen listaan II.

               (28)4-fluoroamfetamiini on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. Sitä on havaittu 21 jäsenvaltiossa. Sitä myydään avoimesti markkinoilla, ja sitä sekoitetaan usein amfetamiiniin tai myydään amfetamiinina. Se on liitetty vakaviin haittatapahtumiin, myös kuolemantapauksiin.

               (29)Sen vuoksi jäsenvaltioiden olisi otettava kanta, jonka mukaan 4-fluoroamfetamiini (4-FA) lisätään psykotrooppisia aineita koskevan yleissopimuksen listaan II.

               (30)Asiantuntijakomitean arvion mukaan AB-PINACAn (N-[(2S)-1-amino-3-metyyli-1-oksobutan-2-yyli]-1-pentyyli-1H-indatsoli-3-karboksamidi) väärinkäyttöön liittyy huomattava vaara kansanterveydelle ja yhteiskunnalle. AB-PINACA on synteettinen kannabinoidireseptoriagonisti. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että AB-PINACA lisätään psykotrooppisia aineita koskevan yleissopimuksen listaan II.

               (31)AB-PINACA on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. AB-PINACAa on havaittu 12 jäsenvaltiossa. Sitä myydään markkinoilla avoimesti.

               (32)Sen vuoksi jäsenvaltioiden olisi otettava kanta, jonka mukaan AB-PINACA lisätään psykotrooppisia aineita koskevan yleissopimuksen listaan II.

               (33)Asiantuntijakomitean arvion mukaan AB-CHMINACAn (N-(1-amino-3-metyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi) väärinkäyttöön liittyy huomattava vaara kansanterveydelle ja yhteiskunnalle. AB-CHMINACA on synteettinen kannabinoidireseptoriagonisti, jolla on aminoalkyyli-indatsolin rakenne ja jota käytetään vaikuttavana aineena kannabiksen korvaajina myytävissä tuotteissa. AB-CHMINACAlle ei ole tiedossa lääkinnällisiä tai lääketieteellisiä käyttötarkoituksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että AB-CHMINACA lisätään psykotrooppisia aineita koskevan yleissopimuksen listaan II.

               (34)AB-CHMINACA on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. AB-CHMINACAa on havaittu 24 jäsenvaltiossa. Sitä myydään markkinoilla avoimesti. Se on liitetty vakaviin haittatapahtumiin, ja sitä on havaittu ainakin 31 kuolemantapauksen yhteydessä. Euroopan huumausaineiden ja niiden väärinkäytön seurantakeskus on laatinut AB-CHMINACAa koskevan riskienarvioinnin. Euroopan komissio ehdotti 18 päivänä joulukuuta 2017 AB-CHMINACAn saattamista valvontatoimenpiteiden piiriin päätöksen 2005/387/YOS nojalla.
                  25

               (35)Sen vuoksi jäsenvaltioiden olisi otettava kanta, jonka mukaan AB-CHMINACA lisätään psykotrooppisia aineita koskevan yleissopimuksen listaan II.

               (36)Asiantuntijakomitean arvion mukaan 5F-PB-22:n (kinolin-8-yyli-1-(5-fluoripentyyli)-1H-indol-3-karboksylaatti) väärinkäyttöön liittyy huomattava vaara kansanterveydelle ja yhteiskunnalle. 5F-PB-22 on synteettinen kannabinoidireseptoriagonisti. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että 5F-PB-22 lisätään psykotrooppisia aineita koskevan yleissopimuksen listaan II.

               (37)5F-PB-22 on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. 5F-PB-22:ta on havaittu neljässä jäsenvaltiossa. Sitä myydään markkinoilla avoimesti.

               (38)Sen vuoksi jäsenvaltioiden olisi otettava kanta, jonka mukaan 5F-PB-22 lisätään psykotrooppisia aineita koskevan yleissopimuksen listaan II.

               (39)Asiantuntijakomitean arvion mukaan UR-144:n ((1-pentyyli-1H-indol-3-yyli)(2,2,3,3-tetrametyylisyklopropyyli)metanoni) väärinkäyttöön liittyy huomattava vaara kansanterveydelle ja yhteiskunnalle. UR-144 on synteettinen kannabinoidireseptoriagonisti, jota tarkasteltiin kriittisesti vuonna 2014 pidetyssä huumeriippuvuutta käsittelevän WHO:n asiantuntijakomitean 36. kokouksessa. Komitea suositteli tuolloin, että UR-144:ää tarkkaillaan edelleen, koska käytettävissä ei ollut riittävästi tieteellistä tietoa pelkästään UR-144:ään liittyvistä myrkytyksistä, jotka eivät johtaneet kuolemaan, eikä kuolemaan johtaneista myrkytyksistä. Nyt on riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että UR-144 lisätään psykotrooppisia aineita koskevan yleissopimuksen listaan II.

               (40)UR-144 on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. UR-144:ää on havaittu 16 jäsenvaltiossa. Sitä myydään markkinoilla avoimesti. Se on liitetty vakaviin haittatapahtumiin, ja siitä on annettu kansanterveyttä koskeva varoitus unionin ennakkovaroitusjärjestelmässä.

               (41)Sen vuoksi jäsenvaltioiden olisi otettava kanta, jonka mukaan UR-144 lisätään psykotrooppisia aineita koskevan yleissopimuksen listaan II.

               (42)Asiantuntijakomitean arvion mukaan 5F-ADB:n (5F-MDMB-PINACA; metyyli-2-{[1-(5-fluoripentyyli)-1H-indatsoli-3-karbonyyli]amino}-3,3-dimetyylibutanoaatti) väärinkäyttöön liittyy huomattava vaara kansanterveydelle ja yhteiskunnalle. 5F-ADB on synteettinen kannabinoidireseptoriagonisti, jolla on aminoalkyyli-indatsolin rakenne ja jota käytetään vaikuttavana aineena kannabiksen korvaajina myytävissä tuotteissa. 5F-ADB:lle ei ole tiedossa lääkinnällisiä tai lääketieteellisiä käyttötarkoituksia. On riittävästi näyttöä siitä, että ainetta käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että 5F-ADB lisätään psykotrooppisia aineita koskevan yleissopimuksen listaan II.

               (43)5F-ADB on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. 5F-ADB:tä on havaittu 25 jäsenvaltiossa. Sitä myydään markkinoilla avoimesti. Se on liitetty vakaviin haittatapahtumiin, ja sitä on havaittu ainakin 28 kuolemantapauksen yhteydessä. Euroopan huumausaineiden ja niiden väärinkäytön seurantakeskus on laatinut 5F-ADB:tä koskevan riskienarvioinnin. Euroopan komissio ehdotti 15 päivänä joulukuuta 2017 5F-ADB:n saattamista valvontatoimenpiteiden piiriin päätöksen 2005/387/YOS nojalla.
                  26

               (44)Sen vuoksi jäsenvaltioiden olisi otettava kanta, jonka mukaan 5F-ADB lisätään psykotrooppisia aineita koskevan yleissopimuksen listaan II.

               (45)On aiheellista vahvistaa huumausainetoimikunnassa unionin puolesta otettava kanta, koska päätökset 12 uuden aineen lisäämisestä asianomaisten YK:n yleissopimusten listoihin voivat vaikuttaa ratkaisevasti unionin säännöstön sisältöön erityisesti seuraavien osalta: puitepäätös 2004/757/YOS ja päätös 2005/387/YOS.

               (46)Unionin kannan esittävät ne jäsenvaltiot, jotka ovat jäseninä huumausainetoimikunnassa, toimien yhdessä.

               (47)Puitepäätös 2004/757/YOS ja päätös 2005/387/YOS sitovat Tanskaa, ja sen vuoksi Tanska osallistuu tämän päätöksen hyväksymiseen ja soveltamiseen.

               (48)Puitepäätös 2004/757/YOS ja päätös 2005/387/YOS sitovat Irlantia, ja sen vuoksi Irlanti osallistuu tämän päätöksen hyväksymiseen ja soveltamiseen.

               (49)Puitepäätös 2004/757/YOS ja päätös 2005/387/YOS eivät sido Yhdistynyttä kuningaskuntaa; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan,

               ON HYVÄKSYNYT TÄMÄN PÄÄTÖKSEN:

               1 artikla

               Huumausainetoimikunnan 61. istunnossa 12–16 päivänä maaliskuuta 2018, kun huumausainetoimikunnan on määrä antaa päätökset uusien aineiden lisäämisestä Yhdistyneiden kansakuntien vuoden 1961 huumausaineyleissopimuksessa, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevassa Yhdistyneiden kansakuntien vuoden 1971 yleissopimuksessa oleviin listoihin, unionin puolesta otettava kanta määritetään liitteessä.

               2 artikla

               Edellä 1 artiklassa tarkoitetun kannan esittävät ne jäsenvaltiot, jotka ovat jäseninä huumausainetoimikunnassa, toimien yhdessä.

               3 artikla

               Tämä päätös on osoitettu kaikille jäsenvaltioille perussopimusten mukaisesti.

               Tehty Brysselissä

                     Neuvoston puolesta

                     Puheenjohtaja

                     (1)

                        Yhdistyneet kansakunnat, Sopimussarja, osa 978, nro 14152.

                     (2)

                        Yhdistyneet kansakunnat, Sopimussarja, osa 1019, nro 14956.

                     (3)

                        Alankomaat, Belgia, Espanja, Italia, Itävalta, Kroatia, Ranska, Saksa, Slovakia, Tšekki, Unkari ja Yhdistynyt kuningaskunta.

                     (4)

                        Huumausainetoimikunnan uudelleen koolle kutsutussa 60. istunnossa 8. joulukuuta 2017 esitetty suullinen lausunto; ks. myös ote huumeriippuvuutta käsittelevän asiantuntijakomitean 39. kokouksen raportista (http://www.who.int/mason/entity/medicines/news/2017/letter-DG-39thECDDrecommendations.pdf).

                     (5)

                        EUVL L 335, 11.11.2004, s. 8.

                     (6)

                        Neuvoston täytäntöönpanopäätös (EU) 2017/1774, annettu 25 päivänä syyskuuta 2017, N-(1-fenetyylipiperidin-4-yyli)-N-fenyyliakryyliamidin (akryloyylifentanyyli) saattamisesta valvontatoimenpiteiden piiriin (EUVL L 251, 29.9.2017, s. 21).

                     (7)

                        Neuvoston täytäntöönpanopäätös (EU) 2017/2170, annettu 15 päivänä marraskuuta 2017, N-fenyyli-N-[1-(2-fenyylietyyli)piperidin-4-yyli]-furaani-2-karboksamidin (furanyylifentanyyli) saattamisesta valvontatoimenpiteiden piiriin (EUVL L 306, 22.11.2017, s. 19).

                     (8)

                        EUVL L 127, 20.5.2005, s. 32.

                     (9)

                        COM(2017) 756, COM(2017) 757, COM(2017) 758, COM(2017) 759, COM(2017) 764, COM(2017) 765, COM(2017) 766.

                     (10)

                        COM(2017) 72 final.

                     (11)

                        Yleisten asioiden neuvosto hyväksynyt 7. maaliskuuta 2017.

                     (12)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (13)

                        Huumausaineyleissopimuksen 3 artiklan 7 kohta; psykotrooppisia aineita koskevan yleissopimuksen 2 artiklan 7 kohta.

                     (14)

                        Ks. komission päätös 2014/858/EU, annettu 1 päivänä joulukuuta 2014, Ison-Britannian ja Pohjois-Irlannin yhdistyneen kuningaskunnan ilmoituksesta, jonka mukaan se haluaa osallistua poliisiyhteistyön ja rikosasioissa tehtävän oikeudellisen yhteistyön alalla ennen Lissabonin sopimuksen voimaantuloa annettuihin, Schengenin säännöstöön kuulumattomiin unionin säädöksiin (EUVL L 345, 1.12.2014, s. 6). Luettelo ennen Lissabonin sopimuksen voimaantuloa poliisiyhteistyön ja rikosasioissa tehtävän oikeudellisen yhteistyön alalla annetuista unionin säädöksistä, joita lakataan soveltamasta Yhdistyneeseen kuningaskuntaan 1. joulukuuta 2014 alkaen siirtymämääräyksiä koskevan pöytäkirjan (N:o 36) 10 artiklan 4 kohdan toisen virkkeen mukaisesti, 29 ja 33 kohta (EUVL C 430, 1.12.2014, s. 17).

                     (15)

                        Yhdistyneet kansakunnat, Sopimussarja, osa 978, nro 14152.

                     (16)

                        Yhdistyneet kansakunnat, Sopimussarja, osa 1019, nro 14956.

                     (17)

                        Neuvoston puitepäätös 2004/757/YOS, tehty 25 päivänä lokakuuta 2004, laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta (EUVL L 335, 11.11.2004, s. 8).

                     (18)

                        Huumausainetoimikunnan uudelleen koolle kutsutussa 60. istunnossa 8 päivänä joulukuuta 2017 esitetty suullinen lausunto; ks. myös ote huumeriippuvuutta käsittelevän asiantuntijakomitean 39. kokouksen raportista (http://www.who.int/mason/entity/medicines/news/2017/letter-DG-39thECDDrecommendations.pdf).

                     (19)

                        Neuvoston päätös 2005/387/YOS uusia psykoaktiivisia aineita koskevasta tietojenvaihdosta, riskienarvioinnista ja valvonnasta (EUVL L 127, 20.5.2005, s. 32).

                     (20)

                        Ehdotus neuvoston täytäntöönpanopäätökseksi uuden psykoaktiivisen aineen metyyli-1-(2-fenyylietyyli)-4-[fenyyli(propanoyyli)amino]piperidiini-4-karboksylaatti (karfentaniili) saattamisesta valvontatoimenpiteiden piiriin (COM(2017) 765).

                     (21)

                        Neuvoston täytäntöönpanopäätös (EU) 2017/2170, annettu 15 päivänä marraskuuta 2017, N-fenyyli-N-[1-(2-fenyylietyyli)piperidin-4-yyli]-furaani-2-karboksamidin (furanyylifentanyyli) saattamisesta valvontatoimenpiteiden piiriin (EUVL L 306, 22.11.2017, s. 19).

                     (22)

                        Neuvoston täytäntöönpanopäätös (EU) 2017/1774, annettu 25 päivänä syyskuuta 2017, N-(1-fenetyylipiperidin-4-yyli)-N-fenyyliakryyliamidin (akryloyylifentanyyli) saattamisesta valvontatoimenpiteiden piiriin (EUVL L 251, 29.9.2017, s. 21).

                     (23)

                        Ehdotus neuvoston täytäntöönpanopäätökseksi uuden psykoaktiivisen aineen N-(4-fluorofenyyli)-2-metyyli-N-[1-(2-fenyylietyyli)piperidin-4-yyli]propanamidi (4-fluoroisobutyryylifentanyyli) saattamisesta valvontatoimenpiteiden piiriin (COM(2017) 756).

                     (24)

                        Ehdotus neuvoston täytäntöönpanopäätökseksi uuden psykoaktiivisen aineen N-fenyyli-N-[1-(2-fenyylietyyli)piperidin-4-yyli]-oksolaani-2-karboksamidi (tetrahydrofuranyylifentanyyli; THF-F) saattamisesta valvontatoimenpiteiden piiriin (COM(2017) 759).

                     (25)

                        Ehdotus neuvoston täytäntöönpanopäätökseksi uuden psykoaktiivisen aineen N-(1-amino-3-metyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi) (AB-CHMINACA) saattamisesta valvontatoimenpiteiden piiriin (COM(2017) 758).

                     (26)

                        Ehdotus neuvoston täytäntöönpanopäätökseksi uuden psykoaktiivisen aineen metyyli-2-{[1-(5-fluoripentyyli)-1H-indatsoli-3-
                     karbonyyli]amino}-3,3-dimetyylibutanoaatti (5F-MDMB-PINACA) saattamisesta valvontatoimenpiteiden piiriin (COM(2017) 766).

    ---documentbreak---

               EUROOPAN KOMISSIO
            Bryssel12.1.2018
            COM(2018) 31 final
            LIITE
            asiakirjaan
            Ehdotus NEUVOSTON PÄÄTÖKSEKSI
            huumausainetoimikunnan 61. istunnossa Euroopan unionin puolesta otettavasta kannasta, joka koskee aineiden listaamista vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan vuoden 1971 yleissopimuksen mukaisesti

               LIITE

               Kanta, joka huumausainetoimikunnan jäseninä olevien jäsenvaltioiden olisi otettava toimien yhdessä unionin edun mukaisesti 12–16 päivänä maaliskuuta 2018 pidettävässä huumausainetoimikunnan 61. istunnossa, jossa käsitellään aineita koskevan valvonnan soveltamisalaan tehtäviä muutoksia:

               (1)Karfentaniili on lisättävä huumausaineyleissopimuksen listoihin I ja IV.

               (2)Okfentaniili on lisättävä huumausaineyleissopimuksen listaan I.

               (3)Furanyylifentanyyli (Fu-F) on lisättävä huumausaineyleissopimuksen listaan I.

               (4)Akryloyylifentanyyli (akryylifentanyyli) on lisättävä huumausaineyleissopimuksen listaan I.

               (5)4-fluoroisobutyyrifentanyyli (4-FIBF, pFIBF) on lisättävä huumausaineyleissopimuksen listaan I.

               (6)Tetrahydrofuranyylifentanyyli (THF-F) on lisättävä huumausaineyleissopimuksen listaan I.

               (7)4-fluoroamfetamiini (4-FA) on lisättävä psykotrooppisia aineita koskevan yleissopimuksen listaan II.

               (8)AB-PINACA on lisättävä psykotrooppisia aineita koskevan yleissopimuksen listaan II.

               (9)AB-CHMINACA on lisättävä psykotrooppisia aineita koskevan yleissopimuksen listaan II.

               (10)5F-PB-22 on lisättävä psykotrooppisia aineita koskevan yleissopimuksen listaan II.

               (11)UR-144 on lisättävä psykotrooppisia aineita koskevan yleissopimuksen listaan II.

               (12)5F-ADB on lisättävä psykotrooppisia aineita koskevan yleissopimuksen listaan II.


               EUROOPAN KOMISSIO
            Bryssel 12.1.2018
            COM(2018) 19 final
            2018/0004(NLE)
            Ehdotus
            NEUVOSTON PÄÄTÖS
            Kansainvälisessä siviili-ilmailujärjestössä Euroopan unionin puolesta otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä Kansainvälisessä siviili-ilmailujärjestössä (ICAO) unionin puolesta otettavan kannan vahvistamisesta, silloin kun tämän elimen on määrä antaa säädöksiä, joilla on oikeusvaikutuksia siviili-ilmailun alalla.

               2.Ehdotuksen tausta

               2.1.Chicagon yleissopimus

               Kansainvälinen siviili-ilmailujärjestö, jäljempänä ICAO, perustettiin kansainvälisellä siviili-ilmailun yleissopimuksella, jäljempänä ’Chicagon yleissopimus’, joka allekirjoitettiin vuonna 1944 Chicagossa ja joka tuli voimaan 4. huhtikuuta 1947. Kaikki Euroopan unionin jäsenvaltiot ovat mainitun yleissopimuksen osapuolia ja näin ollen myös ICAOn jäseniä. Unioni ei ole Chicagon yleissopimuksen osapuoli, mutta sillä on tarkkailijan asema ICAOssa.

               2.2.Kansainvälinen siviili-ilmailujärjestö

               ICAO hyväksyy kansainvälisiä siviili-ilmailun standardeja erityisesti lentoturvallisuuden, lennonvarmistuksen ja ilmaliikenteen hallinnan, ympäristön, ilmailun turvaamisen, lentoliikenteen talouskehityksen, matkustajien oikeuksien ja ilmailun sujuvuuden edistämisen alalla. Näitä aiheita käsitellään Lissabonin sopimuksen määräyksissä, ja ne kuuluvat suurelta osin Euroopan unionin toimivaltaan. EU:n tavoitteena on mahdollisuuksien mukaan varmistaa yhdenmukaisuus siviili-ilmailun alan kansainvälisten standardien kanssa.

               2.3.Suunnitellut säädökset, joilla on oikeusvaikutuksia Kansainvälisessä siviili-ilmailujärjestössä

               ICAOn yleiset suuntaviivat kullakin edellä mainituista aloista hyväksytään ICAOn yleiskokouksessa seuraavaa yleiskokousta edeltävien kolmen vuoden ajaksi.

               Ehdotetaan, että ICAOssa omaksuttava EU:n kanta määritetään kaksiportaisella menettelyllä. Neuvoston päätöksessä vahvistetaan unionin kantaa koskevat monivuotiset pääperiaatteet ja suuntaviivat kullekin ICAOn kolmivuotiskaudelle. Näin ollen kantaa mukautetaan kutakin ICAOn neuvoston istuntoa varten komission epävirallisilla asiakirjoilla, joista keskustellaan Euroopan unionin neuvoston asianomaisessa yksikössä. Tämä lähestymistapa on käytössä muiden kansainvälisten organisaatioiden, kuten satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomitean
                  1
               , osalta.

               3.Unionin puolesta otettava kanta

               Tämän ehdotuksen tarkoituksena on määrittää ICAOssa omaksuttava unionin kanta nykyiselle kolmivuotiskaudelle, jonka aikana pannaan täytäntöön ICAOn työohjelma vuosiksi 2016–2019 ICAOn yleiskokouksen 39. istunnon suositusten ja päätelmien mukaisesti.

               Komissio ehdottaa edellä mainittua kaksiportaista menettelyä ICAOn päätöksentekoprosessin ominaisuuksien vuoksi. ICAOn neuvosto on sellaisten säädösten hyväksymisestä vastuussa oleva ylin hallintoelin, joilla on oikeusvaikutuksia ICAOssa. ICAOn sisäisten sääntöjen mukaan ICAOn neuvoston, ICAOn neuvoston puheenjohtajan ja ICAON pääsihteerin on toimitettava mahdolliset asiakirjat enintään 10 päivää ja viimeistään 24 tuntia ennen ICAOn neuvoston istuntoa (asiakirjojen luonteesta riippuen). Vasta tällöin kaikki toimitetut asiakirjat tulevat saataville ja komissio voi tarkastella asiakirjoja valmistellakseen unionin kannan EU:n toimivaltaan kuuluviin kysymyksiin, joista tullaan keskustelemaan ICAOn neuvostossa. Asiakirjojen saataville tulemisen ja ICAOn neuvoston istunnon alkamisen väliin jäävän ajan vuoksi ei ole mahdollista valmistella ja hyväksyä SEUT-sopimuksen 218 artiklan 9 kohdassa tarkoitettua neuvoston päätöstä.

               Sen vuoksi ehdotetaan SEUT-sopimuksen 218 artiklan 9 kohdan mukaisen neuvoston päätöksen hyväksymistä EU:n kannan määrittämiseksi nykyiselle kolmivuotiskaudelle ja sen täydentämistä komission epävirallisilla asiakirjoilla kutakin ICAOn neuvoston istuntoa varten.

               Ehdotus on linjassa EU:n siviili-ilmailun alalla harjoittaman toimintapolitiikan kanssa erityisesti siviili-ilmailun turvallisuuden, lennonvarmistuksen ja ilmaliikenteen hallinnan, ympäristön, ilmailun turvaamisen, lentoliikenteen talouskehityksen, matkustajien oikeuksien ja ilmailun sujuvuuden edistämisen alalla.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               SEUT-sopimuksen 218 artiklan 9 kohdan mukaan ”neuvosto tekee komission (...) ehdotuksesta päätöksen (...) sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisessä sopimuksessa mainitun elimen jäsen tai kyseisen sopimuksen osapuoli.
                  2

               Ilmaisu ”säädöksiä, joilla on oikeusvaikutuksia” kattaa säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  3

               4.1.2.Soveltaminen tässä asiassa

               ICAO on sopimuksella perustettu elin; se on perustettu Chicagon yleissopimuksella.

               Säädökset, jotka ICAOn on määrä antaa, ovat säädöksiä, joilla on oikeusvaikutuksia. Suunnitellut säädökset voivat vaikuttaa ratkaisevasti unionin säännöstön sisältöön siviili-ilmailun alalla. Tämä johtuu siitä, että ICAOn hyväksymiä standardeja on sovellettava Chicagon yleissopimuksen nojalla, paitsi jos sopimusvaltio ilmoittaa ICAOlle mainitulla standardilla määrätyn ja oman menettelynsä eroavaisuudesta (Chicagon yleissopimuksen 38 artikla). EU:n tavoitteena on myös mahdollisuuksien mukaan varmistaa yhdenmukaisuus siviili-ilmailun alan kansainvälisten standardien kanssa.

               Suunnitelluilla säädöksillä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen käsillä olevassa asiassa

               Suunnitellulla säädöksellä on tavoitteita ja siihen sisältyy osatekijöitä, jotka koskevat yhteistä liikennepolitiikkaa ja unionin ympäristöpolitiikkaa. Näitä suunnitellun säädöksen eri näkökohtia ei voida erottaa toisistaan eikä mikään niistä ole toiseen nähden liitännäinen.

               Sen vuoksi ehdotetun päätöksen aineellisena oikeusperustana ovat seuraavat määräykset: SEUT-sopimuksen 100 artiklan 2 kohta ja 191 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 100 artiklan 2 kohta ja 191 artikla yhdessä sen 218 artiklan 9 kohdan kanssa.

               2018/0004 (NLE)

               Ehdotus

               NEUVOSTON PÄÄTÖS

               Kansainvälisessä siviili-ilmailujärjestössä Euroopan unionin puolesta otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 191 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Kansainvälisen siviili-ilmailun yleissopimuksen, jäljempänä ’Chicagon yleissopimus’, 47 artiklan nojalla Kansainvälinen siviili-ilmailujärjestö (ICAO) voi hyväksyä kansainvälisiä ilmailustandardeja erityisesti siviili-ilmailun turvallisuuteen, lennonvarmistukseen, ilmaliikenteen hallintaan, ympäristöön, ilmailun turvaamiseen, lentoliikenteen talouskehitykseen, matkustajien oikeuksiin ja ilmailun sujuvuuden edistämiseen liittyvillä aloilla.

               (2)On aiheellista vahvistaa ICAOssa unionin puolesta otettava kanta, koska ICAO hyväksyy säädöksiä, jotka voivat vaikuttaa ratkaisevasti siviili-ilmailua koskevan unionin lainsäädännön sisältöön.

               (3)Koska ICAOn sisäiset säännöt ja erityisesti ICAOn neuvoston menettelysäännöt estävät unionin puolesta otettavan kannan vahvistamisen SEUT 218 artiklan 9 kohdan mukaisesti hyvissä ajoin, tässä tapauksessa on tarkoituksenmukaista vahvistaa useammaksi vuodeksi kanta, jossa noudatetaan pääperiaatteita ja suuntaviivoja, sekä kehys sen vuosittaista tarkennusta varten. Useimmat ICAOssa käsiteltävät aiheet kuuluvat ICAOn työohjelmaan, joka on vahvistettu sen kolmen vuoden välein järjestettävässä yleiskokouksessa. ICAOn erityisessä toimintakehyksessä on näin ollen mahdollista vahvistaa ICAOssa unionin puolesta otettava yleinen kanta.

               (4)Unionin kanta olisi määritettävä niiden unionin tavoitteiden mukaisesti, jotka liittyvät Euroopan unionin toiminnasta tehdyn sopimuksen 100 artiklan 2 kohdan ja 191 artiklan mukaisesti laadittuun yhteiseen liikennepolitiikkaan ja unionin ympäristöpolitiikkaan, jotta voidaan edistää turvallista, turvattua, tehokasta, suorituskykyistä, avointa, taloudellisesti kannattavaa ja ympäristöystävällistä lentoliikennejärjestelmää.

               (5)Neuvoston päätöksessä (EU) 2016/915
                  4
                vahvistetaan Euroopan unionin puolesta otettava kanta ICAOn elimissä laadittavaan kansainväliseen välineeseen, jonka on tarkoitus johtaa siihen, että vuodesta 2020 alkaen kansainvälisen ilmailun päästöihin sovelletaan yhtenäistä maailmanlaajuista markkinaperusteista toimenpidettä. Sen osatekijöistä keskustellaan edelleen ICAOssa. Unionin kanta tähän asiaan olisi määritettävä yksinomaan päätöksen (EU) 2016/915 perusteella, joka on tässä asiassa yksityiskohtaisempi kuin tämä päätös.

               ON HYVÄKSYNYT TÄMÄN PÄÄTÖKSEN:

               1 artikla

               Kansainvälisessä siviili-ilmailujärjestössä (ICAO) unionin puolesta otettava kanta, silloin kun kyseisen elimen on tehtävä päätöksiä, joilla on oikeusvaikutuksia, esitetään liitteessä I.

               Neuvoston on arvioitava ja tarvittaessa tarkistettava kantaa komission ehdotuksesta erityisesti ICAOn 40. yleiskokouksen tulosten huomioon ottamiseksi.

               2 artikla

               ICAOn neuvoston istunnoissa unionin puolesta otettavan kannan yksityiskohtainen tarkennus toteutetaan liitteen II mukaisesti.

               3 artikla

               Jäsenvaltiot esittävät ICAOn elimissä unionin puolesta otettavan kannan toimien yhdessä unionin etujen mukaisesti, ja komissio avustaa niitä unionin tarkkailijan aseman mukaisesti.

               4 artikla

               Tätä päätöstä sovelletaan rajoittamatta kuitenkaan päätöksen (EU) 2016/915 säännösten soveltamista.

               5 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2016/381, annettu 14 päivänä maaliskuuta 2016, satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomiteassa Euroopan unionin puolesta esitettävästä kannasta (EUVL L 72, 17.3.2016, s. 53–56).

                     (2)

                        Asia C-399/12, Saksa v. neuvosto (OIV), ECLI:EU:C:2014:2258, 64 kohta.

                     (3)

                        Asia C-399/12, Saksa v. neuvosto (OIV), ECLI:EU:C:2014:2258, 61–64 kohta.

                     (4)

                        Neuvoston päätös (EU) 2016/915, annettu 30 päivänä toukokuuta 2016, Euroopan unionin puolesta otettavasta kannasta ICAO:n elimissä laadittavaan kansainväliseen välineeseen, jonka on tarkoitus johtaa kansainvälisen ilmailun päästöihin sovellettavan yhtenäisen maailmanlaajuisen markkinaperusteisen toimenpiteen täytäntöönpanoon vuodesta 2020 alkaen (EUVL L 153, 10.6.2016, s. 32–34).

    ---documentbreak---

               EUROOPAN KOMISSIO
            Bryssel 12.1.2018
            COM(2018) 19 final
            LIITTEET
            asiakirjaan
            ehdotus neuvoston päätökseksi
            Kansainvälisessä siviili-ilmailujärjestössä Euroopan unionin puolesta otettavasta kannasta

               LIITE I

                  KANSAINVÄLISESSÄ SIVIILI-ILMAILUJÄRJESTÖSSÄ UNIONIN PUOLESTA OTETTAVA KANTA

               Pääperiaatteet

               Jäsenvaltiot toimivat ICAOssa yhdessä unionin etujen mukaisesti, ja niiden on

               a)toimittava unionin ilmailupolitiikan tavoitteiden mukaisesti edistääkseen erityisesti turvallista, turvattua, tehokasta, suorituskykyistä, avointa, taloudellisesti kannattavaa ja ympäristöystävällistä lentoliikennejärjestelmää;

               b)edistettävä alueellisen yhteistyön ja alueellisten lentoliikennejärjestelmien kehittämistä sekä tuettava niiden tunnustamista ICAOssa, sen jäsenvaltiot mukaan luettuina, ja niiden integrointia ICAOn rakenteisiin;

               c)edistettävä lentoliikenteen turvallisuutta koskevien sääntöjen ja käytäntöjen kehittämistä sekä turvallisuussääntöjen asianmukaisen valvonnan suorittamista;

               d)edistettävä tehokkaiden, suorituskykyisten ja yhteentoimivien lennonvarmistusjärjestelmien kehittämistä ja käyttöönottoa maailmanlaajuisen lennonvarmistussuunnitelman ja ilmailujärjestelmän moduulien ajantasaistamisten (ASBU) mukaisesti;

               e)edistettävä sellaisen turvatun lentoliikennejärjestelmän kehittämistä, joka on suojattu laittomilta teoilta;

               f)edistettävä lentoliikenteen kehittämistä varmistaen samalla, että sen ilmasto- ja ympäristövaikutuksia rajoitetaan tai vähennetään;

               g)edistettävä ilmasto- ja ympäristösääntöjä ja tuettava Pariisin sopimuksesta johtuviin unionin sitoumuksiin liittyviä lisätoimia;

               h)edistettävä sellaisten olosuhteiden syntymistä, joissa kansainvälinen lentoliikenne voi kehittyä avoimilla ja liberaaleilla maailmanmarkkinoilla ja kasvaa ilman, että turvallisuus, turvatoimet ja ympäristön tila heikkenevät, varmistaen samalla asianmukaisten varotoimien käyttöönoton;

               i)edistettävä ICAOn maailmanlaajuista toimintakehystä ilmailun sujuvuuden edistämiseksi ja tuettava sen täytäntöönpanoa;

               j)tuettava jatkossakin turvallisen, turvatun, tehokkaan, taloudellisesti kannattavan ja ympäristöystävällisen maailmanlaajuisen lentoliikennejärjestelmän kehittämistä kaikissa ICAOn jäsenvaltioissa, mukaan luettuina tarvittaessa tekninen tuki ja valmiuksienkehittämistoimet.

               Suuntaviivat

               Jäsenvaltiot toimivat yhdessä unionin etujen mukaisesti, ja niiden on pyrittävä tukemaan seuraavia ICAOn toimia:

               1.
                     lentotoiminnan turvallisuutta koskevien sääntöjen ja käytäntöjen kehittäminen sekä turvallisuussääntöjen asianmukaisen valvonnan suorittaminen

               a)tukemalla globaalin ilmailun turvallisuussuunnitelman (GASP) kehittämistä ja täytäntöönpanoa;

               b)tukemalla lentoturvallisuuden jatkuvaa parantamista vähentämällä lentotoimintaan liittyvien onnettomuuksien ja kuolemantapausten määrää kaikkialla maailmassa;

               c)tukemalla sääntöjen, käytäntöjen ja toimien kehittämistä ja täytäntöönpanoa, kun ne ovat tarpeen matkustajien ja lentojen turvallisuuden takaamiseksi;

               d)tukemalla alueellisten lentoturvallisuusjärjestelmien ja muiden järjestelmien kehittämistä ja täytäntöönpanoa alueellista turvallisuusyhteistyötä varten valtioiden välillä sekä ottamalla huomioon tarve integroida kyseiset järjestelmät paremmin ICAOn toimintaympäristöön.

               2.
                     tehokkaiden, suorituskykyisten ja yhteentoimivien lennonvarmistuspalvelujen kehittämisen ja käyttöönoton varmistaminen

               a)tukemalla maailmanlaajuisen lennonvarmistussuunnitelman (GANP) kehittämistä ja täytäntöönpanoa ja sen valvontaprosessia asianmukaisten suorituskykymittareiden avulla;

               b)tukemalla standardien yhdenmukaistamista edelleen, uusien teknologioiden ja järjestelmien maailmanlaajuista yhteentoimivuutta sekä ilmaliikenteen hallintaan (ATM) liittyvien toimien tiiviimpää koordinointia;

               c)tukemalla sääntöjen, käytäntöjen ja toimien kehittämistä ja täytäntöönpanoa ilmaliikenteen hallinnan (ATM) ja lennonvarmistuksen (ANS) alalla;

               3.
                     sellaisen turvatun lentoliikennejärjestelmän kehittäminen, joka on suojattu laittomilta teoilta

               a)tukemalla globaalin ilmailun turvaamisen toimintasuunnitelman (GASeP) kehittämistä ja täytäntöönpanoa;

               b)tukemalla laittomien tekojen, terroriteot mukaan luettuina, estämiseen tarvittavia toimia ja yhteistyötä;

               c)tukemalla siviili-ilmailuun kohdistuvien kyberuhkien estämiseen tarvittavia toimia ja yhteistyötä;

               4.
                     lentoliikennejärjestelmän ympäristöystävällisyyden varmistaminen

               a)pyrkimällä rajoittamaan tai vähentämään

               - merkittävälle lentomelulle altistuvien ihmisten lukumäärää;

               - ilmailun päästöjen vaikutusta paikalliseen ilmanlaatuun; ja

               - ilmailun kasvihuonekaasupäästöjen vaikutusta maapallon ilmastoon Pariisin sopimuksen tavoitteiden mukaisesti;

               5.
                     lentoliikenteen taloudellisen kehityksen varmistaminen

               a)tukemalla markkinoille pääsyn vapauttamista tarpeisiin ja olosuhteisiin sopivilla tahdilla ja tavalla;

               b)tukemalla pyrkimyksiä helpottaa lentoliikenteen harjoittajan omistuksen ja määräysvallan vapauttamista unionin säännöissä määrätyissä rajoissa;

               c)tukemalla sääntöjen, käytäntöjen ja toimien kehittämistä ja täytäntöönpanoa kuluttajansuojan varmistamiseksi;

               d)tukemalla sääntöjen, käytäntöjen ja toimien kehittämistä ja täytäntöönpanoa syrjinnän ehkäisemiseksi ja reilun kilpailun edistämiseksi lentoliikenteen harjoittajien välillä;

               e)tukemalla sellaisten säännösten kehittämistä ja täytäntöönpanoa, joilla helpotetaan ilma-aluksen, matkustajien ja heidän matkatavaroidensa sekä rahdin ja postin selvitystä ilman, että lentotoiminnan turvaaminen ja tehokkuus kärsivät;

               6.
                     ilmailun sujuvuutta edistävän ICAOn maailmanlaajuisen toimintakehyksen tukeminen kaikissa ICAOn jäsenvaltioissa ja ICAOn matkustajien tunnistamista koskevan ICAO TRIP -ohjelmastrategian osa-alueiden tukeminen

               a)edistämällä ja ottamalla käyttöön koneluettavia matkustusasiakirjoja koskevia standardeja, eritelmiä ja parhaita käytäntöjä sekä matkustusasiakirjojen turvatun myöntämisen ja valvonnan prosesseja;

               b)edistämällä ja ottamalla käyttöön vankkoja henkilöllisyydentunnistusprosesseja, mukaan luettuina tiedonjakamisen teknologiat;

               7.
                     turvallisen, turvatun, tehokkaan, taloudellisesti kannattavan ja ympäristöystävällisen maailmanlaajuisen lentoliikennejärjestelmän kehittämisen tukeminen kaikissa ICAOn jäsenvaltioissa

               a)tukemalla No Country Left Behind -aloitetta;

               b)tukemalla YK:n kestävän kehityksen vuoden 2030 toimintaohjelmaa ilmailun osalta;

               c)tukemalla teknisen tuen ja valmiuksienkehittämistoimien jatkamista tarvittaessa.

               LIITE II

                  KANSAINVÄLISESSÄ SIVIILI-ILMAILUJÄRJESTÖSSÄ EUROOPAN UNIONIN PUOLESTA OTETTAVAN KANNAN TÄSMENTÄMISESTÄ VUOSITTAIN

               Ennen kutakin ICAOn neuvoston istuntoa on toteutettava tarvittavat toimet sen varmistamiseksi, että liitteessä I esitettyjen pääperiaatteiden ja suuntaviivojen mukaisesti unionin puolesta otettavassa kannassa huomioidaan kaikki asiaankuuluvat tiedot ja käsiteltäväksi tulevat asiakirjat, jotka kuuluvat unionin toimivaltaan. Tätä varten ja kyseisiin tietoihin perustuen komission yksiköt toimittavat neuvoston tai sen valmisteluelinten tarkasteltavaksi ja hyväksyttäväksi valmisteluasiakirjan, jossa esitetään suunnitellun unionin kannan erityispiirteet.